《侄延学作亭湖上甚壮欲予诗以落之率成二首 其二》
明代·王鏊

风风雨雨过端阳，画扇朱丝邈建章。佳节久拚连日醉，故山空负一春忙。

胸中漫贮匡时略，肘后新传却老方。闻道湖州围未解，坐令胥口作瞿塘。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。